S-168/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. mars 2017, á hendur A-kk-þgf H-kk-þgf Ó-kk-þgf, kt. 000000-0000, Oddagötu 1, Skagaströnd, fyrir eftirtalin brot:

I.

Umferðarlagabrot með því að hafa að kvöldi fimmtudagsins 8. október 2015 ekið bifreiðinni RP-857, án gildra ökuréttinda og með 76 km hraða á klst. norður Hvalfjarðargöng, þar sem leyfður hámarkshraði var 70 km hraði á klst.

Telst þetta varða við 1. sbr. 3. mgr. 37. gr., sbr. 1. mgr. 100. gr. umferðarlaga nr. 50/1987.

II.

Umferðarlagabrot með því að hafa að kvöldi mánudagsins 2. nóvember 2015 ekið bifreiðinni RP-857, sviptur ökurétti og með 76 km hraða á klst. norður Hvalfjarðargöng, þar sem leyfður hámarkshraði var 70 km hraði á klst.

Telst þetta varða við 1. sbr. 3. mgr. 37. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

III.

Umferðarlagabrot með því að hafa miðvikudaginn 10. ágúst 2016 ekið bifreiðinni UL-173, sviptur ökurétti og með 103 km hraða á klst. suður Hafnarfjarðarveg við Arnarnesveg í Garðabæ, þar sem leyfður hámarkshraði var 80 km hraði á klst.

Telst þetta varða við 1. sbr. 3. mgr. 37. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

IV.

Umferðarlagabrot með því að hafa aðfaranótt sunnudagsins 4. desember 2016 ekið bifreiðinni NR-019, sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 29 ng/ml) eftir Vesturlandsveg í Reykjavík.

Telst þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

V.

Umferðarlagabrot með því að hafa aðfaranótt sunnudagsins 18. desember 2016 ekið bifreiðinni NR-019, sviptur ökurétti, óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 39 ng/ml) og án lögboðinnar vátryggingar norður Strandgötu og Fjarðargötu inn á Reykjavíkurveg uns bifreiðin var stöðvuð við Dalshraun í Hafnarfirði.

Telst þetta varða við 1., sbr. 2. mgr. 45. gr. a., 1. mgr. 48. gr. og 1. mgr. 93. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

VI.

Umferðar- og fíkniefnalagabrot með því að hafa aðfaranótt sunnudagsins 22. janúar 2017 ekið bifreiðinni NR-019, sviptur ökurétti, óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 30 ng/ml) vestur Suðurlandsbraut og þaðan eftir Lágmúla og inn á Háaleitisbraut uns bifreiðin var stöðvuð við Skipholt í Reykjavík og á sama tíma haft í vörslum sínum 1,03 g af marijúana og 0,86 g af tóbaksblönduðu kannabisefni sem ákærði framvísaði til lögreglu.

Telst þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007 og við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er gerð krafa um að framangreind fíkniefni, 1,03 g af marijúana og 0,86 g af tóbaksblönduðu kannabisefni, sem hald var lagt á, verði gerð upptæk, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1976. Samkvæmt framlögðu sakavottorði, dagsettu 23. febrúar 2017, á ákærði að baki nokkurn sakaferil. Hinn 2. nóvember 2016 var ákærði dæmdur í 60 daga fangelsi fyrir umferðarlagabrot. Þau brot sem ákærði er nú sakfelldur fyrir samkvæmt I., II. og III. lið ákæru voru framin fyrir uppkvaðningu framangreinds dóms og verður ákærða því dæmdur hegningarauki hvað þau brot varða samkvæmt 78. gr. almennra hegningarlaga nr. 19/1940. Við ákvörðun refsingar er miðað við að ákærði sé nú í fjórða sinn fundinn sekur um að aka óhæfur til að stjórna bifreið örugglega vegna áhrifa ávana- og fíkniefna og í fimmta sinn sviptur ökurétti.

Með hliðsjón af framangreindu, greiðlegri játningu ákærða og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 11 mánuði.

Með vísan til lagaákvæða í ákæru, einkum 3. mgr. 101. gr. umferðarlaga, er áréttuð ævilöng svipting ökuréttar ákærða.

Með vísan til lagaákvæða í ákæru eru gerð upptæk til ríkissjóðs, 1,03 g af marijúana og 0,86 g af tóbaksblönduðu kannabisefni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 126.480 krónur, að meðtöldum virðisaukaskatti, og 259.870 krónur í annan sakarkostnað.

Af hálfu ákæruvaldsins flutti málið B-kk-nf E-kk-nf saksóknarfulltrúi. L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf H-kk-nf Ó-kk-nf, sæti fangelsi í 11 mánuði.

Áréttuð er ævilöng svipting ökuréttar ákærða.

Upptæk eru gerð til ríkissjóðs 1,03 g af marijúana og 0,86 g af tóbaksblönduðu kannabisefni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 126.480 krónur og 259.870 krónur í annan sakarkostnað.

L-kvk-nf R-kvk-nf S-kvk-nf